**Rifat Burdžović Tršo** (1913 — 1942), student prava, učesnik Narodnooslobodilačke borbe i narodni heroj Jugoslavije.

Biografija
----------

Rođen je 11. februara 1913. godine u Bijelom Polju. Potiče iz siromašne porodice, a u svojoj drugoj godini ostao je siroče. Osnovnu školu završio je u Bijelom Polju a od 1925. do 1933. godine pohađao je Veliku medresu „Kralj Aleksandar Prvi" u Skoplju. Pravni fakultet, u Beogradu, upisuje 1933. godine, i tu se uključuje u revolucionarni studentski pokret.

Član Komunističke partije Jugoslavije (KPJ) postaje 1934. godine. Bio je veoma aktivan u studentskim demonstracijama i drugim akcijama. Policija ga prvi put hapsi februara 1935. godine, kada je nekoliko dana proveo u Beogradskom zatvoru „Glavnjači". Posle odlaska Đoke Kovačevića, sekretara univerzitetske partijske organizacije u Španiju, u jesen 1937. godine postaje sekretar Univerzitetskog komiteta. Na toj dužnosti ostaje do novembra 1939. godine. Pored partijskog rada, jedan je od inicijatora i organizatora zavičajnog udruženja studenata iz Sandžaka „Zlatar", koje je delovalo ilegalno. Godine 1938. bio je član delegacije Narodnih studenata Beogradskog univerziteta na Prvom kongresu Ujedinjene omladine Jugoslavije. Posle majske provale na Tehničkom fakultetu i hapšenja oko stotinjak studenata, bio je jedan od glavnih osumnjičenih, ali je novembra 1938. oslobođen, zbog nedostatka dokaza. Decembra 1938. godine odlazi na rad u beogradsku partijsku organizaciju, kao član Mesnog komiteta KPJ za Beograd. Juna 1940. godine je bio učesnik Pokrajinske konferencije KPJ za Srbiju. 

Posle Aprilskog rata i okupacije Kraljevine Jugoslavije, aprila 1941. godine odlazi u Bijelo Polje, gde formira novi Okružni komitet KPJ za Sandžak. Rukovodi pripremama za oružani ustanak, radi na učvršćivanju partijskih organizacija, organizuje partijske sastanke u Bijelom Polju, Priboju, Pljevljima, Novom Pazaru i Mojkovcu. Za vreme ustanka lično rukovodi opsadom i oslobođenjem Bijelog Polja, jula 1941. godine. Učestvuje i u drugim oružanim akcijama, stvara partizanske odrede i udarne grupe.

Posle dolaska Vrhovnog štaba NOV i POJ i članova CK KPJ u Sandžak, održava neprestane kontakte s njima i učestvuje u radu sednice CK KPJ 7. decembra u selu Drenovi. Kao partijski rukovodilac učestvuje u razradi direktiva i proglasa, bori se za učvršćivanje bratstva među Srbima, Crnogorcima i Muslimanima. Dva puta je odlazio u CK KPJ u Foču, 25. februara i 29. marta 1942. godine, i podnosio izveštaje o radu i stanju u Sandžaku.

Posle povlačenja partizanskih snaga iz Sandžaka, krajem maja 1942. godine, po odluci Okružnog komiteta KPJ napušta Sandžak. Početkom juna učestvuje u formiranju Treće proleterske sandžačke udarne brigade i ubrzo postaje zamenik političkog komesara. Zajedno sa brigadom prešao je put do Mrkonjić-Grada, učestvovao je u svim borbama, organizovao je partijski, političko-vaspitni i propagadni rad u brigadi.

Zajedno sa komandantom brigade Vladimirom Kneževićem Volođom i komandantom Četvrtog bataljona Tomašem Žižićem, narodnim herojima, u selu Trnovu, kod Mrkonjić Grada, u noći između 2. i 3. oktobra 1942. godine, na prevaru je napadnut od četnika i zverski ubijen.

Ukazom Predsedništva Antifašističkog veća narodnog oslobođenja Jugoslavije (AVNOJ), 25. septembra 1944. godine, među prvim borcima Narodnooslobodilačke vojske, proglašen je za narodnog heroja.

Godine 1957, njegovi posmrtni ostaci su sahranjeni u grobnicu narodnih heroja na Gorici u Titogradu. Studentski dom u Beogradu, na Zvezdari, nosi njegovo ime.

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* **Narodni heroji Jugoslavije**. „Mladost", Beograd 1975. godina.

| * p
* r
* u
Flag of Socijalistička Federativna Republika Jugoslavija Narodni heroji iz Sandžaka [[Datoteka:{{{flag alias-1945}}}|22x20px|border|Flag of Srbija]] |
| --- |
| Narodni heroji Jugoslavije rođeni na teritoriji Sandžaka, kao i oni koji su politički ili vojno delovali na ovom području: |
| 
 Mirko Arsenijević  **•**  Krsto Bajić  **•**  Dragoslav Bogavac  **•**  Rifat Burdžović  **•**  Dušan Vujošević  **•**  Vukadin Vukadinović  **•**  Marko Deletić  **•**  Gojko Drulović  **•**  Čedomir Drulović  **•**  Živko Živković  **•**  Tomaš Žižić  **•**  Milun Ivanović  **•**  *Velimir Jakić*  **•**  Danilo Jauković  **•**  Radule Jevrić  **•**  Milovan Jelić  **•**  Milorad Jovančević  **•**  Savo Joksimović  **•**  Milić Keljanović  **•**  Vladimir Knežević  **•**  Miloš Komatina  **•**  Radoje Kontić  **•**  Milan Kuč  **•**  Milorad Labudović  **•**  Danilo Lekić  **•**  Voja Leković  **•**  Đuro Lončarević  **•**  Živko Ljujić  **•**  Jezdimir Lović  **•**  Miloš Mališić  **•**  Vojmir Maslovarić  **•**  Ljubiša Miodragović  **•**  Zećir Musić  **•**  Dragomir Nenadović  **•**  Slobodan Nikačević  **•**  Mirko Novović  **•**  Dobrila Ojdanić  **•**  Đorđije Pajković  **•**  Vladimir Perić  **•**  Sekule Popović  **•**  Momir Pucarević  **•**  Velizar Stanković  **•**  Rodoljub Stevović  **•**  Milosav Stiković  **•**  Mihailo Stojanović  **•**  Dušan Tomašević  **•**  Halil Hadžimurtezić  **•**  Bogoljub Čukić  **•**  Živko Džuver  **•**  Vladimir Šćekić  **•**  Treća proleterska sandžačka brigada 
 |